Վերջին տարիների ընթացքում եվրոպական երկրներում էմիգրանտներին ու հատկապես մուսուլմաններին ընդդիմացող պոպուլիստական ալիքը աճող ընթացքով է շարժվում: Մի ալիք, որ մեծամասնության կարծիքով ԱՄՆ նախագահական ընտրություններում Դոնալդ Թրամփի հաղթանակը մեծապես նպաստել է դրան: Պոպուլիստական այդ ալիքը մուսուլմանների դեմ բազում կեղծ տեղեկություններ և տեսագրություններ է տարածում և հովանավորվում է Եվրոպայի աջակողմյան ծայրահեղական խմբերի կողմից: Ջիդա Ֆրիթսի պատրաստած ու Թրամփի կողմից տարածված թուիթներն էլ այդ կեղծ տեսագրություններից են: Առաջին տեսագրության մեջ հայտարավում է, որ մի մուսուլման փախստական ծեծի է ենթարկել հոլանդացի մի տղայի: Մի հայտարարություն, որը հերքվել է Նիդերլանդների պաշտոնյաների կողմից, որոնք ասել են.«Այն մարդը, որ տեսնում եք տեսագրության մեջ փախստական չէ: Նա ծնվել է Նիդերլանդներում»: Երկրորդ տեսագրության մեջ տեսնվում է մի մարդ, ով ջարդում է Ս. Կույս Մարիամի արձանը: Չի պարզվում, թե այդ տեսագրությունը որտեղ է պատրաստվել, սակայն մի շարք լրատվամիջոցներ ասել են, որ թվում է թե այն տեսագրվել է Սիրիայում: Երրորդ տեսագրությունը սակայն շատ պարզ է, որ 2013թ. Եգիպտոսի խռովությունների տեսագրությունն է, որտեղ մի քանի հոգի մի մարդու ցած են նետում շենքի վերևից: 2015թ. այդ հանցագործները դատվել ու դրանցից մեկը մահվան է դատապարտվել: Փաստորեն Դոնալդ Թրամփը ոչ որպես նախագահ, այլ որպես հասարակ ու հակաիսլամական հակումներ ունեցող մի քաղաքացի առանց հաշվի առնելու ԱՄՆ-ի արտաքին քաղաքականությունն ու երկրի անվտանգությունը իր հակաիսլամական քայլերն է գործադրում: Անցնող շուրջ մեկ տարվա ընթացքում ԱՄՆ-ի ու նրա դաշնակիցների միջև առաջացած խոր ճեղքը առաջացել է Թրամփի որդեգրած քաղաքականությունների ու գործադրած քայլերի հետևանքով: